Dainius Kreivys

Dainius Kreivys (g. 1970 m. balandžio 8 d. Jonavoje) – Verslininkas, Lietuvos politinis veikėjas, Seimo narys, 2008–2011 m. LR ūkio ministras, nuo 2020 m. – LR energetikos ministras, Tėvynės Sąjungos-Lietuvos krikščionių demokratų partijos narys.

 Biografija 
1977–1985 m. mokėsi Jonavos 5-ojoje vidurinėje mokykloje. 1989 m. baigė Kauno politechnikumą, įgijo radioinžinerijos specialybę. 1996 m. Vilniaus pedagoginiame universitete įgijo istorijos specialybę.

1995–1998 m. dirbo vadovaujantį darbą keliose mažmeninės prekybos bendrovėse. 1996–2003 m. AB „Specializuota komplektavimo valdyba“ direktorius ir valdybos narys. 1998–2008 m. UAB „Baldenis“ valdybos pirmininkas, bendrasavininkis.„Ministras D.Kreivys neatsigina kreditorių“  (atn.lt, 2009 m. lapkričio 16 d., pirmadienis)„Ūkio ministrą D.Kreivį vejasi skolos“  (vz.lt, 2009.11.16 08:06) 2005–2008 m. UAB „Saldo partneriai“, 2008 m. AB „Silikatas“ valdybos pirmininkas.

2006–2008 m. Baltijos vadybos institute (BMI) studijavo pagal verslo administravimo studijų vadovams (EMBA) programą. 2008 m. BMI parengė magistro darbą „Valiutų krizės ir lito stabilumo perspektyva" (vadovas prof. Mindaugas Dapkus), tačiau darbo negynė (nebuvo tam pasirengęs)„Nuvylė savo dėstytojus, bet pakerėjo premjerą (video)“. Sritis – finansų krizės valdymas.„Ūkio ministrą gyrė neapgintu magistro darbu“  (vz.lt, 2008.12.22 07:33)„Nuvylė savo dėstytojus, bet pakerėjo premjerą", lrytas.lt, LR korespondentas Tadas Ignatavičius, 2008-12-22 2009 m. BMI apgynė magistro darbą „Nacionalinės valiutos stabilumas valiutų krizių kontekste: Lietuvos atvejis”.

 Politinė veikla 

 Politiniai postai 
Nuo 2002 m. TS-LKD narys, nuo 2004 m. TS-LKD Tarybos narys, nuo 2008 m. TS-LKD Prezidiumo narys, nuo 2015 m. TS-LKD rinkimų štabo vadovas.

2008 m. lapkričio 7 d. – 2008 m. gruodžio 9 d. Vilniaus miesto savivaldybės tarybos narys.

Nuo 2016 m. Seimo narys.

 Veikla 15-oje Lietuvos Respublikos Vyriausybėje 
Nuo 2008 m. gruodžio 4 d. LR Prezidento Valdo Adamkaus dekretu paskirtas 15-tosios LR Vyriausybės ūkio ministruLRV informacija, nuo 2008 m. gruodžio 9 d. Lietuvos ūkio ministras. D. Kreiviui tapus ministru, Ūkio ministerija pertvarkyta į dvi ministerijas – Ūkio ir Energetikos, perduodant su energetika susijusias sritis naujai sukurtai Energetikos ministerijai.

D. Kreivys LR Ūkio ministerijos viceministrais paskyrė:
 Arnoldą Burkovskį (atsakingu už investicijų ir eksporto skatinimo, bei prekybos klausimus)Arnoldo Burkovskio biografija (LR ŪM inf.)„2009-05-11 – Ūkio viceministru paskirtas A. Burkovskis“ (LR ŪM inf.);
 Rimantą Žylių  (atsakingu už viešųjų pirkimų politikos ir įmonių veiklos reglamentavimo klausimus) Baigta formuoti ūkio viceministrų komanda;
 Mindaugą Petrauską (atsakingu už inovacijų politikos formavimą ir įgyvendinimą, Europos Sąjungos (ES) struktūrinės paramos politikos ir priežiūros sritis)Baigta formuoti ūkio viceministrų komanda.

D. Kreivio vadovavimo metais LR ūkio ministerija pakeitė struktūrą, atleido apie 30-40 žmonių, etatų skaičių sumažino nuo 204 iki 181, o realių darbuotojų dar labiau.Ūkio ministerija keičia struktūrą, atleidžia dalį darbuotojų LR Ūkio ministerija prižiūrėjo ir vykdė didelės dalies Ekonomikos skatinimo plano įgyvendinimą.Ekonomikos skatinimo planas 

Vadovavimo LR ŪM metu LEPA buvo reorganizuota ir padalinta į 2 agentūras Investuok Lietuvoje ir Verslią Lietuvą.Interviu su Dainiumi Kreiviu 04.02.2009 00:00

D. Kreivys buvo viešųjų pirkimų pertvarkos iniciatorius, taip pat prižiūrėjo šios pertvarkos įgyvendinimą. Siekė, kad viešieji pirkimai būtų vykdomi centralizuotai, apie juos informacija būtų viešai prieinama internete, kad jie taptų skaidresni ir pigesni valstybei.Kreivys imasi skaidrinti viešuosius pirkimus Pirmieji pertvarkos rezultatai – viešieji pirkimai atpigo trečdaliu.Prasidėjusios viešųjų pirkimų reformos rezultatai – skaidresni ir trečdaliu atpigę viešieji pirkimai

D. Kreivys kartu su LR teisingumo ministru Remigijumi Šimašiumi inicijavo verslą kontroliuojančių institucijų pertvarką.Verslą kontroliuojančių įstaigų laukia rimta pertvarka Įgyvendinus reformą, iš 150 verslą kontroliuojančių institucijų turėtų likti 8.Kreivys: vieno lipduko gamybą kontroliuoja septynios institucijos

D. Kreivys EBPO rekomendacijų pagrindu pradėjo valstybės valdomų įmonių (VVĮ) pertvarką VVĮ iškeliant aiškius ir pamatuojamus tikslus, išskaidrintant įmonių veiklą ir depolitizuojant jų valdymą. Vykdant VVĮ pertvarką, 2011 m. į valstybės biudžetą surinkta rekordinė VVĮ išmokėtų dividendų suma – 540 mln. litų.

Kartu su tuometiniu Ministru Pirmininku Andriumi Kubiliumi, D. Kreivys inicijavo didžiųjų paslaugų centrų – Barclays, Western Union ir kitų – atvedimą į Lietuvą.

2011 m. kovo mėn. Vyriausioji tarnybinės etikos komisija (VTEK) nutarė, kad ūkio ministras Dainius Kreivys, skirdamas ES finansinę paramą mokykloms, neįvykdė įstatymuose numatyto reikalavimo – vengti interesų konflikto ir elgtis, kad nekiltų abejonių, jog toks konfliktas yra. Prezidentei Daliai Grybauskaitei viešai išreiškus nepasitikėjimą ministru, D. Kreivys atsistatydino.Dėl Lietuvos Respublikos ūkio ministro D. Kreivio atsistatydinimo

 Veikla atkuriant Lietuvos nepriklausomybę 
Nuo 1988 m. Jaunosios Lietuvos narys. Dalyvavo visuose mitinguose, protestuose bei eitynėse, akcijose (pavyzdžiui, verčiant sovietinių veikėjų Lietuvoje paminklus (Felikso Dzeržinskio ir Vinco Kapsuko), grąžinant Sovietinės armijos karinius bilietus ir kt.)Ūkio ministras D. Kreivys politikos pradžiamokslį išėjo eisenose su fakelais . Kurį laiką su Stanislovu Buškevičiumi buvo vienu iš Jaunosios Lietuvos vadovų.Ūkio ministras D. Kreivys politikos pradžiamokslį išėjo eisenose su fakelais 

 Šeima, kita veikla 
D. Kreivio giminėje buvo nemažai Lietuvos nepriklausomybės gynėjų ir kovotojų už jos laisvę. Senelis – Viktoras Kreivys, 1918 m. Lietuvos savanoris. Senelio brolis, tėvo dėdė – Augustas Kreivys, Lietuvos savanoris, žuvęs ties Giedraičiais mūšiuose už nepriklausomybę. Mamos dėdė, partizanas Ksaveras Stepšys žuvo 1949 m. laisvės kovų metu.

D. Kreivys vedęs; žmona Dalia Kreivienė, LR užsienio reikalų ministerijos tarnautoja. Sūnus Daumantas. Duktė Gabrielė MarijaLR ūkio ministerijos informacija  (LR ūkio ministerijos informacija).

Teigia, kad kalba anglų, prancūzų, rusų kalbomis, šiek tiek vokiečių kalba.Ūkio ministerijos informacija – ministras

Naujosios viešosios vadybos instituto konsultantas, paskelbė straipsnių makroekonomikos, politinės ekonomijos temomis.D. Kreivys. Minkštai leidžiasi tik „Shuttle“D. Kreivys. Pinigų nėra ir nebus

 Šaltiniai 

 Nuorodos 
 Asmeninis Dainiaus Kreivio tinklaraštis  (lietuvių k.)

|-

|-

Kategorija:Vilniaus politikai
Kategorija:Lietuvos ūkio ministrai
Kategorija:Lietuvos energetikos ministrai
Kategorija:Seimo nariai